CELEX: 32021R2089
Language: sl
Date: 2021-09-21 00:00:00
Title: Delegirana uredba Komisije (EU) 2021/2089 z dne 21. septembra 2021 o spremembi Delegirane uredbe (EU) 2019/2122 glede nekaterih kategorij blaga, ki predstavlja nizko tveganje, blaga, ki je del osebne prtljage potnikov, in hišnih živali, ki so izvzete iz uradnega nadzora na mejnih kontrolnih točkah, ter o spremembi navedene delegirane uredbe in Delegirane uredbe (EU) 2019/2074 glede sklicevanj na nekatero razveljavljeno zakonodajo (Besedilo velja za EGP)

30.11.2021   
               
               
                  SL
               
               
                  Uradni list Evropske unije
               
               
                  L 427/149
               
            
         DELEGIRANA UREDBA KOMISIJE (EU) 2021/2089
         z dne 21. septembra 2021
         o spremembi Delegirane uredbe (EU) 2019/2122 glede nekaterih kategorij blaga, ki predstavlja nizko tveganje, blaga, ki je del osebne prtljage potnikov, in hišnih živali, ki so izvzete iz uradnega nadzora na mejnih kontrolnih točkah, ter o spremembi navedene delegirane uredbe in Delegirane uredbe (EU) 2019/2074 glede sklicevanj na nekatero razveljavljeno zakonodajo
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2017/625 Evropskega parlamenta in Sveta z dne 15. marca 2017 o izvajanju uradnega nadzora in drugih uradnih dejavnosti, da se zagotovi uporaba zakonodaje o živilih in krmi, pravil o zdravju in dobrobiti živali ter zdravju rastlin in fitofarmacevtskih sredstvih, ter o spremembi uredb (ES) št. 999/2001, (ES) št. 396/2005, (ES) št. 1069/2009, (ES) št. 1107/2009, (EU) št. 1151/2012, (EU) št. 652/2014, (EU) 2016/429 in (EU) 2016/2031 Evropskega parlamenta in Sveta, uredb Sveta (ES) št. 1/2005 in (ES) št. 1099/2009 ter direktiv Sveta 98/58/ES, 1999/74/ES, 2007/43/ES, 2008/119/ES in 2008/120/ES ter razveljavitvi uredb (ES) št. 854/2004 in (ES) št. 882/2004 Evropskega parlamenta in Sveta, direktiv Sveta 89/608/EGS, 89/662/EGS, 90/425/EGS, 91/496/EGS, 96/23/ES, 96/93/ES in 97/78/ES ter sklepa Sveta 92/438/EGS (Uredba o uradnem nadzoru) (1) in zlasti člena 48(b), (c), (d), (e), (f) in (h), člena 53(1)(d)(ii) ter člena 77(1)(h) in (k) Uredbe,
         ob upoštevanju naslednjega:
         
                     (1)
                  
                  
                     Uredba (EU) 2017/625 določa pravila za izvajanje uradnega nadzora s strani pristojnih organov držav članic nad živalmi in blagom, ki vstopajo v Unijo, da se preveri skladnost z zakonodajo Unije o agroživilski verigi.
                  
               
                     (2)
                  
                  
                     Delegirana uredba Komisije (EU) 2019/2122 (2) določa pravila o tem, kdaj in pod katerimi pogoji so lahko nekatere kategorije živali in blaga izvzete iz uradnega nadzora na mejnih kontrolnih točkah ter kdaj in pod katerimi pogoji lahko posebne naloge nadzora glede osebne prtljage potnikov opravljajo carinski organi ali drugi javni organi, če te naloge že ne spadajo pod pristojnost navedenih organov.
                  
               
                     (3)
                  
                  
                     Vzorci proizvodov živalskega izvora in sestavljenih proizvodov za analizo proizvodov in preskušanje kakovosti, vključno z organoleptično analizo, ki jih izvajalec dejavnosti v namembni državi članici uporablja za preskušanje in analizo, predstavljajo majhno tveganje za javno zdravje, saj ne vstopajo v prehransko verigo. Zato bi moral imeti pristojni organ namembne države članice možnost, da odobri izvzetje navedenih vzorcev iz uradnega nadzora na mejnih kontrolnih točkah.
                  
               
                     (4)
                  
                  
                     Za preprečitev tveganj za zdravje živali bi moral pristojni organ namembne države članice izdati odobritev za vzorce proizvodov živalskega izvora in sestavljenih proizvodov v skladu z zahtevami v zvezi z zdravjem živali, določenimi v pravilih, sprejetih v Uredbi (EU) 2016/429 Evropskega parlamenta in Sveta (3) ali v skladu z njo oziroma s strani držav članic. Pristojni organ namembne države članice bi moral v odobritvi določiti pogoje v zvezi z javnozdravstvenim varstvom za vstop v Unijo in uporabo vzorcev.
                  
               
                     (5)
                  
                  
                     Za preprečitev dajanja vzorcev proizvodov živalskega izvora in sestavljenih proizvodov za analizo proizvodov in preskušanje kakovosti na trg, bi moral pristojni organ v odobritvi določiti obveznosti izvajalcev dejavnosti, da vodijo evidence o uporabi vzorcev za analizo proizvodov in preskušanje kakovosti ter da vzorce po uporabi odstranijo v skladu z Uredbo (ES) št. 1069/2009 Evropskega parlamenta in Sveta (4).
                  
               
                     (6)
                  
                  
                     Za preprečitev zlorabe tega izvzetja bi moral pristojni organ, ki dovoli vnos raziskovalnih ali diagnostičnih vzorcev ter vzorcev proizvodov živalskega izvora in sestavljenih proizvodov za analizo proizvodov in preskušanje kakovosti, v odobritvi, izdani izvajalcem dejavnosti, določiti največjo količino vzorcev.
                  
               
                     (7)
                  
                  
                     Pojasniti bi bilo treba količino nekaterega blaga, ki je del osebne prtljage potnikov, je namenjeno za osebno porabo ali uporabo in je izvzeto iz uradnega nadzora na mejnih kontrolnih točkah.
                  
               
                     (8)
                  
                  
                     Za zagotovitev skladnosti z ustreznimi seznami tretjih držav iz Uredbe (EU) št. 576/2013 Evropskega parlamenta in Sveta (5), iz katerih je dovoljen premik hišnih živali v državo članico, bi bilo treba popraviti izvzetje hišnih živali, ki vstopajo v Unijo iz tretjih držav, ki niso navedene v delu 1 Priloge II k Izvedbeni uredbi Komisije (EU) št. 577/2013 (6).
                  
               
                     (9)
                  
                  
                     V skladu s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (sporazum o izstopu) ter zlasti členom 5(4) Protokola o Irski/Severni Irski v povezavi s Prilogo 2 k navedenemu protokolu se Uredba (EU) 2017/625 in tudi akti Komisije, ki na njej temeljijo, še naprej uporabljajo v Združenem kraljestvu v zvezi s Severno Irsko. Zato bi bilo treba plakate iz Priloge II k Delegirani uredbi (EU) 2019/2122 in brošuro iz Priloge III k Delegirani uredbi o vnosu proizvodov, ki so del osebne prtljage potnikov, spremeniti, da se vključijo sklicevanja na Združeno kraljestvo v zvezi s Severno Irsko.
                  
               
                     (10)
                  
                  
                     Odločba Komisije 2007/275/ES (7) je razveljavljena z Izvedbeno uredbo Komisije (EU) 2021/632 (8). Zaradi pravne varnosti bi bilo treba sklicevanja na Odločbo Komisije 2007/275/ES v Prilogi III k Delegirani uredbi (EU) 2019/2122 nadomestiti s sklicevanji na Delegirano uredbo Komisije (EU) 2021/630 (9).
                  
               
                     (11)
                  
                  
                     Delegirano uredbo (EU) 2019/2122 bi bilo zato treba ustrezno spremeniti.
                  
               
                     (12)
                  
                  
                     Izvedbena uredba Komisije (EU) 2019/2007 (10) je razveljavljena z Izvedbeno uredbo (EU) 2021/632. Zaradi pravne varnosti bi bilo treba sklicevanja na Izvedbeno uredbo (EU) 2019/2007 in na Odločbo 2007/275/ES v Delegirani uredbi Komisije (EU) 2019/2074 (11) nadomestiti s sklicevanji na Izvedbeno uredbo Komisije (EU) 2021/632.
                  
               
                     (13)
                  
                  
                     Delegirano uredbo (EU) 2019/2074 bi bilo treba ustrezno spremeniti.
                  
               
                     (14)
                  
                  
                     V Delegirani uredbi (EU) 2019/2074 bi bilo treba popraviti sklicevanja na iste razveljavljene pravne akte kot v Delegirani uredbi (EU) 2019/2122. Pravila v navedenih delegiranih uredbah so vsebinsko povezana in naj bi se uporabljala skupaj. Zaradi enostavnosti in preglednosti ter da bi se olajšala uporaba pravil in preprečilo njihovo kopičenje, bi jih bilo treba določiti v enem samem aktu in ne v več ločenih aktih s številnimi sklicevanji in tveganjem podvajanja. Zato bi bilo treba spremembo Delegirane uredbe (EU) 2019/2074 vključiti v to uredbo skupaj s spremembo Delegirane uredbe (EU) 2019/2122 –
                  
               SPREJELA NASLEDNJO UREDBO:
         
            Člen 1
            Delegirana uredba (EU) 2019/2122 se spremeni:
            
                        (1)
                     
                     
                        v členu 3(1) se točka (b) nadomesti z naslednjim:
                        
                                    „(b)
                                 
                                 
                                    pristojni organ namembne države članice (*1) vnaprej odobri njihov vstop v Unijo za navedeni namen;
                                 
                              
                           (*1)  V skladu s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo, zlasti členom 5(4) Protokola o Irski/Severni Irski v povezavi s Prilogo 2 k navedenemu protokolu, za namene te uredbe sklicevanja na države članice vključujejo Združeno kraljestvo v zvezi s Severno Irsko.“;"
                        
                     
                  
                        (2)
                     
                     
                        člen 4 se spremeni:
                        
                                    (a)
                                 
                                 
                                    naslov se nadomesti z naslednjim:
                                    
                                       „Člen 4
                                       Raziskovalni in diagnostični vzorci ter vzorci proizvodov živalskega izvora in sestavljenih proizvodov za analizo proizvodov in preskušanje kakovosti, vključno z organoleptično analizo“;
                                    
                                 
                              
                                    (b)
                                 
                                 
                                    dodajo se naslednji odstavki 3, 4 in 5:
                                    
                                       „3.   Pristojni organ namembne države članice lahko iz uradnega nadzora na mejnih kontrolnih točkah izvzame vzorce proizvodov živalskega izvora in sestavljenih proizvodov za analizo proizvodov in preskušanje kakovosti, vključno z organoleptično analizo, če velja naslednje:
                                       
                                                   (a)
                                                
                                                
                                                   pristojni organ izvajalcu dejavnosti, odgovornemu za analizo ali preskušanje vzorcev, pred njihovim vstopom v Unijo odobri njihov vnos v Unijo v skladu z odstavkom 4 in ta odobritev je evidentirana v uradnem dokumentu, ki ga predloži navedeni organ;
                                                
                                             
                                                   (b)
                                                
                                                
                                                   vzorcem je priložen uradni dokument iz točke (a) ali njegova kopija, spričevalo ali izjava iz odstavka 4(b) ali, kadar je ustrezno, kakršen koli dokument, ki se zahteva v skladu z nacionalnimi pravili iz odstavka 4(c), dokler vzorci ne dosežejo izvajalca dejavnosti, odgovornega za analizo ali preskušanje vzorcev.
                                                
                                             Kadar vzorci iz prvega pododstavka vstopajo v Unijo prek države članice, ki ni namembna država članica, izvajalec dejavnosti take vzorce predloži na mejni kontrolni točki.
                                    
                                    
                                       4.   Pristojni organ namembne države članice v odobritvi za vnos v Unijo vzorcev proizvodov živalskega izvora in sestavljenih proizvodov za analizo proizvoda in preskušanje kakovosti, vključno z organoleptično analizo, navede naslednje:
                                       
                                                   (a)
                                                
                                                
                                                   vzorci izvirajo iz tretjih držav ali regij tretjih držav, ki so navedene v Izvedbeni uredbi Komisije (EU) 2021/404 (*2);
                                                
                                             
                                                   (b)
                                                
                                                
                                                   vzorcem je priloženo ustrezno spričevalo ali izjava, sestavljena v skladu z vzorci iz Izvedbene uredbe Komisije (EU) 2020/2235 (*3);
                                                
                                             
                                                   I
                                                
                                                
                                                   vzorci, odvisno od vrste proizvodov, so skladni z:
                                                   
                                                               (i)
                                                            
                                                            
                                                               ustreznimi zahtevami iz Delegirane uredbe Komisije (EU) 2020/692 (*4) ali
                                                            
                                                         
                                                               (ii)
                                                            
                                                            
                                                               nacionalnimi pravili v skladu s členi 230(2), 234(3) in 238(4) Uredbe (EU) 2016/429, kadar je ustrezno;
                                                            
                                                         
                                             
                                                   (d)
                                                
                                                
                                                   zahteve glede javnega zdravja za:
                                                   
                                                               —
                                                            
                                                            
                                                               vstop v namembno državo članico, ki lahko vključujejo zahteve glede označevanja in pakiranja vzorcev, ter
                                                            
                                                         
                                                               —
                                                            
                                                            
                                                               analizo ali preskušanje vzorcev s strani izvajalca dejavnosti;
                                                            
                                                         
                                             
                                                   (e)
                                                
                                                
                                                   izvajalca dejavnosti, odgovornega za analizo ali preskušanje vzorcev, vključno z navedbo naslova prostorov izvajalca dejavnosti, kamor so vzorci namenjeni;
                                                
                                             
                                                   (f)
                                                
                                                
                                                   pristojni organ, odgovoren za uradni nadzor v prostorih izvajalca dejavnosti, kamor so vzorci namenjeni, ter
                                                
                                             
                                                   (g)
                                                
                                                
                                                   obveznosti izvajalca dejavnosti, odgovornega za analizo ali preskušanje, da vzorcev ne meša z živili, namenjenimi dajanju na trg, da vodi evidenco o uporabi vzorcev in da vzorce po analizi proizvoda ali preskušanju kakovosti odstrani v skladu z Uredbo (ES) št. 1069/2009 Evropskega parlamenta in Sveta (*5).
                                                
                                             
                                    
                                       5.   Pristojni organ namembne države članice v odobritvah iz odstavka 1(a) in točke (a) prvega pododstavka odstavka 3 določi največjo količino vzorcev, izvzetih iz uradnega nadzora na mejnih kontrolnih točkah.
                                    
                                    
                                       (*2)  Izvedbena uredba Komisije (EU) 2021/404 z dne 24. marca 2021 o določitvi seznamov tretjih držav, njihovih ozemelj ali območij, s katerih je dovoljen vstop živali, zarodnega materiala in proizvodov živalskega izvora v Unijo v skladu z Uredbo (EU) 2016/429 Evropskega parlamenta in Sveta (UL L 114, 31.3.2021, str. 1)."
                        
                                    
                                       (*3)  Izvedbena uredba Komisije (EU) 2020/2235 z dne 16. decembra 2020 o določitvi pravil za uporabo uredb (EU) 2016/429 in (EU) 2017/625 Evropskega parlamenta in Sveta glede vzorcev veterinarskih spričeval, vzorcev uradnih spričeval in vzorcev veterinarskih/uradnih spričeval za vstop pošiljk nekaterih kategorij živali in blaga v Unijo in njihove premike znotraj Unije, uradne potrditve takšnih spričeval ter o razveljavitvi Uredbe (ES) št. 599/2004, izvedbenih uredb (EU) št. 636/2014 in (EU) 2019/628, Direktive 98/68/ES ter odločb 2000/572/ES, 2003/779/ES in 2007/240/ES (UL L 442, 30.12.2020, str. 1)."
                        
                                    
                                       (*4)  Delegirana uredba Komisije (EU) 2020/692 z dne 30. januarja 2020 o dopolnitvi Uredbe (EU) 2016/429 Evropskega parlamenta in Sveta glede pravil za vstop pošiljk nekaterih živali, zarodnega materiala in proizvodov živalskega izvora v Unijo ter za njihove premike in ravnanje z njimi po vstopu (UL L 174, 3.6.2020, str. 379)."
                        
                                    
                                       (*5)  Uredba (ES) št. 1069/2009 Evropskega parlamenta in Sveta z dne 21. oktobra 2009 o določitvi zdravstvenih pravil za živalske stranske proizvode in pridobljene proizvode, ki niso namenjeni prehrani ljudi, ter razveljavitvi Uredbe (ES) št. 1774/2002 (Uredba o živalskih stranskih proizvodih) (UL L 300, 14.11.2009, str. 1).“;"
                        
                                 
                              
                  
                        (3)
                     
                     
                        v členu 7 se točka (a) nadomesti z naslednjim:
                        
                                    „(a)
                                 
                                 
                                    blago, ki je navedeno v delu 1 Priloge I, pod pogojem, da količina v posameznih kategorijah ne presega omejitve teže 2 kg;“;
                                 
                              
                  
                        (4)
                     
                     
                        v členu 11 se točka (a)(ii) nadomesti z naslednjim:
                        
                                    „(ii)
                                 
                                 
                                    izpolnjujejo pogoje iz člena 5(1) ali člena 5(2) Uredbe (EU) št. 576/2013 in se premikajo z ozemlja ali iz tretje države, ki ni navedena v delu 1 Priloge II k Izvedbeni uredbi (EU) št. 577/2013, pod pogojem, da se zanje izvedejo dokumentacijski in identifikacijski pregledi v skladu s členom 34 Uredbe (EU) št. 576/2013 ter, kadar je ustrezno, standardni pregledi na kraju samem v skladu s členom 5(3) navedene uredbe, ali“;
                                 
                              
                  
                        (5)
                     
                     
                        prilogi II in III se spremenita v skladu s Prilogo k tej uredbi.
                     
                  
         
            Člen 2
            Delegirana uredba (EU) 2019/2074 se spremeni:
            
                        (1)
                     
                     
                        v členu 3 se odstavek 1 nadomesti z naslednjim:
                        
                           „1.   Pristojni organ na mejni kontrolni točki prispetja v Unijo odobri vstop v Unijo za naslednje pošiljke proizvodov, ki izvirajo iz Unije in se vanjo vrnejo, ker je tretja država zavrnila njihov vstop, če izpolnjujejo zahteve iz odstavka 2:
                           
                                       (a)
                                    
                                    
                                       proizvodov živalskega izvora, navedenih v Prilogi k Izvedbeni uredbi Komisije (EU) 2021/632 (*6);
                                    
                                 
                                       (b)
                                    
                                    
                                       sestavljenih proizvodov, navedenih v poglavjih 15 do 22 Priloge k Izvedbeni uredbi (EU) 2021/632, ki jih je treba veterinarsko pregledati na mejnih kontrolnih točkah prispetja v Unijo v skladu s členom 3 navedene izvedbene uredbe.
                                    
                                 
                        
                           (*6)  Izvedbena uredba Komisije (EU) 2021/632 z dne 13. aprila 2021 o določitvi pravil za uporabo Uredbe (EU) 2017/625 Evropskega parlamenta in Sveta glede seznamov živali, proizvodov živalskega izvora, zarodnega materiala, živalskih stranskih proizvodov in pridobljenih proizvodov, sestavljenih proizvodov ter sena in slame, za katere velja uradni nadzor na mejnih kontrolnih točkah, ter o razveljavitvi Izvedbene uredbe Komisije (EU) 2019/2007 in Odločbe Komisije 2007/275/ES (UL L 132, 19.4.2021, str. 24).“;"
                        
                        
                           (2)   v členu 3(2) se točka (a) nadomesti z naslednjim:
                           
                                       „(a)
                                    
                                    
                                       izvirnik uradnega spričevala, ki ga je izdal pristojni organ države članice (*7), iz katere blago izvira in je bilo odpremljeno v tretjo državo („država članica izvora“), ali enakovredna elektronska različica, predložena v IMSOC, ali overjena kopija navedenega spričevala;
                                    
                                 
                     
                  
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 21. septembra 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 95, 7.4.2017, str. 1.
         
            (2)  Delegirana uredba Komisije (EU) 2019/2122 z dne 10. oktobra 2019 o dopolnitvi Uredbe (EU) 2017/625 Evropskega parlamenta in Sveta glede nekaterih kategorij živali in blaga, izvzetih iz uradnega nadzora na mejnih kontrolnih točkah, posebnega nadzora osebne prtljage potnikov ter blaga v majhnih pošiljkah, ki se pošlje fizičnim osebam in ni namenjeno dajanju na trg, ter o spremembi Uredbe Komisije (EU) št. 142/2011 (UL L 321, 12.12.2019, str. 45).
         
            (3)  Uredba (EU) 2016/429 Evropskega parlamenta in Sveta z dne 9. marca 2016 o prenosljivih boleznih živali in o spremembi ter razveljavitvi določenih aktov na področju zdravja živali (Pravila o zdravju živali) (UL L 84, 31.3.2016, str. 1).
         
            (4)  Uredba (ES) št. 1069/2009 Evropskega parlamenta in Sveta z dne 21. oktobra 2009 o določitvi zdravstvenih pravil za živalske stranske proizvode in pridobljene proizvode, ki niso namenjeni prehrani ljudi, ter razveljavitvi Uredbe (ES) št. 1774/2002 (Uredba o živalskih stranskih proizvodih) (UL L 300, 14.11.2009, str. 1).
         
            (5)  Uredba (EU) št. 576/2013 Evropskega parlamenta in Sveta z dne 12. junija 2013 o netrgovskih premikih hišnih živali in razveljavitvi Uredbe (ES) št. 998/2003 (UL L 178, 28.6.2013, str. 1).
         
            (6)  Izvedbena uredba Komisije (EU) št. 577/2013 z dne 28. junija 2013 o vzorcih identifikacijskih dokumentov za netrgovske premike psov, mačk in belih dihurjev, o sestavi seznamov ozemelj in tretjih držav ter o zahtevah glede formata, oblike in jezika izjav, ki potrjujejo izpolnjevanje nekaterih pogojev iz Uredbe (EU) št. 576/2013 Evropskega parlamenta in Sveta (UL L 178, 28.6.2013, str. 109).
         
            (7)  Odločba Komisije 2007/275/ES z dne 17. aprila 2007 o seznamih sestavljenih proizvodov, ki jih je treba pregledati na mejnih kontrolnih točkah (UL L 116, 4.5.2007, str. 9).
         
            (8)  Izvedbena uredba Komisije (EU) 2021/632 z dne 13. aprila 2021 o določitvi pravil za uporabo Uredbe (EU) 2017/625 Evropskega parlamenta in Sveta glede seznamov živali, proizvodov živalskega izvora, zarodnega materiala, živalskih stranskih proizvodov in pridobljenih proizvodov, sestavljenih proizvodov ter sena in slame, za katere velja uradni nadzor na mejnih kontrolnih točkah, ter o razveljavitvi Izvedbene uredbe Komisije (EU) 2019/2007 in Odločbe Komisije 2007/275/ES (UL L 132, 19.4.2021, str. 24).
         
            (9)  Delegirana uredba Komisije (EU) 2021/630 z dne 16. februarja 2021 o dopolnitvi Uredbe (EU) 2017/625 Evropskega parlamenta in Sveta glede nekaterih kategorij blaga, izvzetih iz uradnega nadzora na mejnih kontrolnih točkah, in spremembi Odločbe Komisije 2007/275/ES [C(2021) 899] (UL L 132, 19.4.2021, str. 17).
         
            (10)  Izvedbena uredba Komisije (EU) 2019/2007 z dne 18. novembra 2019 o določitvi pravil za uporabo Uredbe (EU) 2017/625 Evropskega parlamenta in Sveta glede seznamov živali, proizvodov živalskega izvora, zarodnega materiala, živalskih stranskih proizvodov in pridobljenih proizvodov ter sena in slame, za katere velja uradni nadzor na mejnih kontrolnih točkah, in o spremembi Odločbe 2007/275/ES (UL L 312, 3.12.2019, str. 1).
         
            (11)  Delegirana uredba Komisije (EU) 2019/2074 z dne 23. septembra 2019 o dopolnitvi Uredbe (EU) 2017/625 Evropskega parlamenta in Sveta glede pravil o posebnem uradnem nadzoru pošiljk nekaterih živali in blaga, ki izvirajo iz Unije in se vanjo vrnejo, ker je tretja država zavrnila njihov vstop (UL L 316, 6.12.2019, str. 6).
      
      
         
            PRILOGA
            Prilogi II in III k Delegirani uredbi (EU) 2019/2122 se spremenita:
            
                        (1)
                     
                     
                        Priloga II se nadomesti z naslednjim:
                        
                           
                              „PRILOGA II
                              
                                 Plakati iz člena 8(1)
                              
                              Plakati so dostopni na:
                              https://ec.europa.eu/food/animals/animalproducts/personal_imports_sl
                              
                                 
                              
                                 
                              
                                 
                              
                                 
                           
                        .
                  
                        (2)
                     
                     
                        Priloga III se spremeni:
                        
                                    (a)
                                 
                                 
                                    prvi odstavek se nadomesti z naslednjim:
                                    
                                                 
                                             
                                             
                                                „Zaradi tveganja vnosa bolezni v Evropsko unijo (EU) (*1) so uvedeni strogi postopki za vnos nekaterih proizvodov živalskega izvora v EU. Ti postopki se ne uporabljajo za premike proizvodov živalskega izvora med državami članicami EU ali za proizvode živalskega izvora v majhnih količinah za osebno porabo iz Andore, z Islandije, iz Lihtenštajna, z Norveške, iz San Marina in Švice.
                                             
                                          
                                       (*1)  V skladu s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo, zlasti členom 5(4) Protokola o Irski/Severni Irski v povezavi s Prilogo 2 k navedenemu protokolu, sklicevanja na Evropsko unijo v tej prilogi vključujejo Združeno kraljestvo v zvezi s Severno Irsko.“;"
                        
                                 
                              
                                    (b)
                                 
                                 
                                    tretji in četrti odstavek se nadomestita z naslednjim:
                                    
                                                 
                                             
                                             
                                                „V EU se lahko vnese naslednje blago, če izpolnjuje pogoje in ne presega omejitev teže iz točk 1 do 5 spodaj.“;
                                             
                                          
                              
                                    (c)
                                 
                                 
                                    v točki 3 „Hrana za hišne živali, potrebna iz zdravstvenih razlogov“ se uvodni stavek nadomesti z naslednjim:
                                    
                                                 
                                             
                                             
                                                „V EU lahko prinesete ali pošljete osebne pošiljke hrane za hišne živali, potrebne iz razlogov, povezanih z zdravjem hišne živali, ki spremlja potnika, samo če:“;
                                             
                                          
                              
                                    (d)
                                 
                                 
                                    točka 7 „Izvzeti proizvodi“ se nadomesti z naslednjim:
                                    
                                                 
                                             
                                             
                                                „Naslednji proizvodi so izvzeti iz pravil iz točk 1 do 6, če izpolnjujejo zahteve iz člena 3(1) Delegirane uredbe Komisije (EU) 2021/630 (**):
                                                
                                                            —
                                                         
                                                         
                                                            slaščice (vključno s sladkornimi izdelki), čokolada in drugi prehrambni proizvodi, ki vsebujejo kakav;
                                                         
                                                      
                                                            —
                                                         
                                                         
                                                            testenine, rezanci in kuskus;
                                                         
                                                      
                                                            —
                                                         
                                                         
                                                            kruh, torte, keksi, vaflji in oblati, prepečenec, opečen kruh in podobni opečeni proizvodi;
                                                         
                                                      
                                                            —
                                                         
                                                         
                                                            olive, polnjene z ribami;
                                                         
                                                      
                                                            —
                                                         
                                                         
                                                            ekstrakti, esence in koncentrati kave, pravega čaja ali maté čaja in pripravki na osnovi teh proizvodov ali na osnovi kave, pravega čaja ali maté čaja;
                                                         
                                                      
                                                            —
                                                         
                                                         
                                                            pražena cikorija in drugi praženi kavni nadomestki ter njihovi ekstrakti, esence in koncentrati;
                                                         
                                                      
                                                            —
                                                         
                                                         
                                                            osnove za juhe in arome, pakirane za končnega potrošnika;
                                                         
                                                      
                                                            —
                                                         
                                                         
                                                            prehranska dopolnila, pakirana za končnega potrošnika, ki vsebujejo predelane živalske proizvode (vključno z glukozaminom, hondroitinom ali hitosanom);
                                                         
                                                      
                                                            —
                                                         
                                                         
                                                            likerji in krepilne pijače.
                                                         
                                                      
                                          
                                       (**)  Delegirana uredba Komisije (EU) 2021/630 z dne 16. februarja 2021 o dopolnitvi Uredbe (EU) 2017/625 Evropskega parlamenta in Sveta glede nekaterih kategorij blaga, izvzetih iz uradnega nadzora na mejnih kontrolnih točkah, in spremembi Odločbe Komisije 2007/275/ES (UL L 132, 19.4.2021, str. 17).“"
                        
                                 
                              
                  
               (*1)  V skladu s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo, zlasti členom 5(4) Protokola o Irski/Severni Irski v povezavi s Prilogo 2 k navedenemu protokolu, sklicevanja na Evropsko unijo v tej prilogi vključujejo Združeno kraljestvo v zvezi s Severno Irsko.“;
            
               (**)  Delegirana uredba Komisije (EU) 2021/630 z dne 16. februarja 2021 o dopolnitvi Uredbe (EU) 2017/625 Evropskega parlamenta in Sveta glede nekaterih kategorij blaga, izvzetih iz uradnega nadzora na mejnih kontrolnih točkah, in spremembi Odločbe Komisije 2007/275/ES (UL L 132, 19.4.2021, str. 17).““